Eliot Vassamillet

Eliot Vassamillet (født 29. desember 2000 i Mons i Belgia), mest kjent under artistnavnet Eliot, er en belgisk sanger og artist. Han ble nasjonalt kjent i 2018 da han deltok i The Voice Belgique, Belgias versjon av tv-talentkonseptet The Voice. Han representerte Belgia i Eurovision Song Contest 2019 i Tel Aviv i Israel med sangen «Wake Up».

Bakgrunn 
Vassamillet er oppvokst i byen Mons og er elev ved den videregående skolen Collège Saint-Stanislas i samme by. Vinteren 2018 ble han kjent i Belgia, da han deltok i den syvende sesongen av The Voice Belgique. I talentkonkurransen fikk han plass i teamet til den franske sangeren Slimane. Eliot ble slått ut av konkurransen i ellevte program i mars 2018.

I januar 2019 offentliggjorde den vallonsk-belgiske kringkasteren RTBF at Eliot skulle representere Belgia i Eurovision Song Contest i Tel Aviv i mai 2019. Han fremførte «Wake Up», skrevet av Pierre Demoulin, frontfigur i den belgiske gruppen Roscoe og medskribent for låten «City Lights» med Blanche, Belgias Eurovision-bidrag i 2017. Eliot ble imidlertid slått ut i sin semifinale tirsdag 14. mai 2019.

Referanser

Eksterne lenker 
 
 

Belgiske musikere
Deltakere i Eurovision Song Contest 2019